text: Við hvør sínum sannførandi sigri, hava 07 Vestur og KÍ spælt seg víðari til fjórðingsfinalurnar í steypakappingini hjá kvinnum.
text: #000003
text: Flaggdagin var innleiðandi umfarið í steypakappingini hjá kvinnum á skránni. Og við hvør sínum sigri, hava 07 Vestur og KÍ spælt seg víðari til fjórðingsfinalurnar.
text: #000005
text: Á Djúpumýru í Klaksvík tók greipuvinnararnir frá í fjør ímóti ÍF, sum spælir í næstbestu deildini. Og klaksvíkskvinnur lótu ongan iva vera um, at tær ætlaðu sær víðari í steypakappingini. Úrslitið gjørdist 12-0 til KÍ, sum var á odda við seks málum í steðginum.
text: #000006
text: Í Hoyvík var eisini dystur millum lið úr bestu og næstbestu deildini. FC Hoyvík tók ímóti 07 Vestur, og eisini her gjørdist talan um ein sannførandi sigur. Vágakvinnur vunnu 6-0, eftir at tær vóru á odda 3-0 í hálvleikinum. Margit Kwao gjørdi trý mál, Lisa Haraldsen skoraði tvey, og Kristina Gásdal gjørdi eitt mál.
text: #000008